b'\n_START_ARTICLE_\nPaholaiset\n_START_SECTION_\nKohtelu Suomessa\n_START_PARAGRAPH_\nValtion elokuvatarkastamo kielsi elokuvan heti vuonna 1971 antamalla sille ik\xc3\xa4rajan KK (Kokonaan Kielletty). Elokuvaa ei t\xc3\xa4ten saanut laillisesti Suomessa esitt\xc3\xa4\xc3\xa4 eik\xc3\xa4 levitt\xc3\xa4\xc3\xa4. Perusteena elokuvatarkastamo k\xc3\xa4ytti lausetta: \xe2\x80\x9dElokuva on raaistava ja omiaan vaikuttamaan mielenterveytt\xc3\xa4 vahingoittavasti\xe2\x80\x9d. P\xc3\xa4\xc3\xa4t\xc3\xb6ksest\xc3\xa4 tehdyt valitukset kaatuivat; mukaan lukien Korkeimpaan hallinto-oikeuteen tehty valitus. Uusintatarkastuksessa videolevityst\xc3\xa4 varten vuonna 1985 elokuvatarkastamo p\xc3\xa4\xc3\xa4tyi edelleen samaan ik\xc3\xa4rajaan. T\xc3\xa4yskielto raukesi vasta vuonna 1.1.2001 kuvaohjelmien tarkastusta koskevan lakimuutoksen yhteydess\xc3\xa4.'